বছর দুয়েক আগে নেদারল্যান্ডের ৫ বিজ্ঞানী বিষয়টির উত্থাপন করেন। মূলত বিজ্ঞানী H. V. M. Hamelers এর নেতৃত্বে প্রকাশিত হয় পেপার। তারপর থেকেই কানাঘুষো চলছে গবেষণাও চলছে পুরোদমে। কার্বন ডাই অক্সাইড থেকে বিদ্যুৎ তৈরি করা সম্ভব। এমনটাই বলছেন ওঁরা। শুধু তাই নয় এই পোড়ামুখো গ্যাস যার জন্যে এত ঝঞ্ঝাট এত বিশ্ব উষ্ণায়ণের আতঙ্ক তারই ঘাড় ধরে তৈরি হতে পারে জ্বালানিও। সেটা হলে, বিষ থেকে বিশ্ব তৈরির মত ইউরেকা মুহূর্তের জন্যে অপেক্ষা করে আছে দুনিয়া। ওঁত পেতে বসে আছে পৃথিবীর তাবড় বিদ্যুৎ এবং জ্বালানি প্রস্তুতকারক সংস্থাও। তাই অতি গোপণে চলছে পরীক্ষা নিরীক্ষা। আর বর্ধমানের শুদ্ধসত্ত্ব, ক্লাস টেনের ছাত্র, অবলীলায় বানিয়ে ফেলল যন্ত্রপাতি। CO2 থেকে আলো জ্বালিয়ে দেখিয়ে দিল কোন পথে পৃথিবীর ক্রমমুক্তি হবে। হ্যাটস অফ।